Pontė Vekijo
Pontė Vekijo (it. Ponte Vecchio – „senasis tiltas“) – seniausias Europoje akmeninis uždarųjų skliautų segmentinis arkinis tiltas, esantis Florencijoje, Italijoje. Tai vienintelis per Antrąjį pasaulinį karą išlikęs tiltas Florencijoje, pastatytas 1345 m. pagal Taddeo Gaddi sumanymą. Eina per Arno upę. Virš tilto 1564 m. pastatytas Vazario koridorius, jungiantis Uficių galeriją su Piti rūmais.